Mireia Belmonte s'imposa en les finals dels 200 papallona i els 400 lliures al Trofeu Ciutat de Barcelona - Esport3 - TV3 i Catalunya Ràdio\nMireia Belmonte s'imposa en les finals dels 200 papallona i els 400 lliures al Trofeu Ciutat de Barcelona\nLa badalonina, actual campiona olímpica dels 200 papallona, s'ha imposat en la seva distància predilecta amb un bon temps de 2.07.11, que significa un nou rècord en aquesta prova del circuit Mare Nostrum\n15/06/2017 - 10.52\nMireia Belmonte ha demostrat que es troba en un bon moment de forma per afrontar els pròxims mundials de natació a Budapest. La badalonina s'ha penjat dos ors més en la segona jornada del Trofeu Ciutat de Barcelona després d'imposar-se en les finals dels 200 papallona i els 400 lliures que s'han disputat a la piscina Pere Serrat del CN Sant Andreu.\nBelmonte, actual campiona olímpica dels 200 papallona, s'ha imposat en la seva distància predilecta amb un bon temps de 2.07.11, que significa un nou rècord en aquesta prova del circuit Mare Nostrum. La nedadora catalana ha arrodonit la seva participació amb un segon or en la final dels 400 lliures amb un crono de 4.05.76.\nPer la seva banda, la bracista del CN Sant Andreu Jessica Vall també s'ha penjat un segon bronze a la final dels 100 braça, on ha acabat tercera rebaixant el registre de les sèrie classificatòries (1.06.95).\nHosszu bat Belmonte als 400 estils\nEsport3 oferirà el Ciutat de Barcelona\nSegona jornada del Trofeu Ciutat de Barcelona\nJessica Vall: "Després de Rio calia un replantejament. Hem introduït el treball psicològic"


Hiroshima i Nagasaki, 70 anys d’efectes secundaris | Internacional | EL PAÍS Catalunya\nHiroshima i Nagasaki, 70 anys d’efectes secundaris\nEls científics creien que l'impacte de la radiació desapareixeria al cap de 20 anys\nEncara avui apareixen noves patologies relacionades amb la bomba atòmica\n8 AGO 2015 - 13:47\tCEST\nImatge presa el 8 de setembre de 1945 del que quedava d'Hiroshima. AP Photo/U.S. Air Force\n44,4 segons va trigar Little Boy a fer explosió des que va sortir de la panxa del B-29 Enola Gay. En 30 minuts, el fong radioactiu començava a desfer-se sobre Hiroshima. Però els seus efectes secundaris persisteixen 70 anys després. Milers de supervivents són atesos cada any per malalties relacionades amb les dues bombes atòmiques que els EUA va fer servir contra el Japó. Fins i tot, a mesura que envelleixen, els coneguts per sempre com hibakusha (els bombardejats, en japonès) desenvolupen noves malalties relacionades amb el que van viure aquell agost de 1945.\nA Hiroshima van morir almenys 80.000 persones el dia de la detonació. A Nagasaki, tot i ser la segona bomba, Fat Boy, era més potent que la primera, les morts van rondar les 40.000. El desviament de l'artefacte de plutoni i la topografia de la ciutat van minimitzar les baixes. Com havien previst els científics i els militars, la majoria de les víctimes inicials van sucumbir a l'ona expansiva, l'energia tèrmica generada i la radiació ionitzant inicial. Molts milers més van morir en els dies, setmanes i mesos posteriors. En total, unes 214.000 persones van morir per l'efecte directe de les bombes. Però, el que pocs s'esperaven és que el seu impacte duraria no uns anys sinó dècades senceres.\n"Els científics que van crear la bomba sabien sens dubte dels efectes perjudicials de la radiació i que la provocarien amb ella", diu el professor de l'Institut de Tecnologia Stevens (EUA), Alex Wellerstein. "Però, el que no s'esperaven és que morissin tants japonesos per la radiació, ja que pensaven que totes les persones prou a prop de la zona zero de la bomba com per rebre una dosi fatal de radiació moriria abans per l'efecte del foc i l'ona expansiva. No obstant això, la realitat no sempre coincideix amb els models teòrics i entre el 15% i el 20% de les morts van ser causades per l'efecte de la radiació", afegeix aquest expert que prepara un llibre sobre la història nuclear secreta dels EUA.\nEls polítics, militars i científics de l'administració Truman que van treballar en la bomba volien que fos definitiva, que empenyés el Japó a una rendició incondicional. Després de l'assaig reeixit de Trinity, la primera bomba nuclear, al desert Jornada del Muerto (Nou Mèxic) uns dies abans, estaven convençuts de la devastació que provocarien Little Boy i Fat Man.\nUns 214.000 japonesos van morir després de les bombes atòmiques. Encara queden 200.000 supervivents més\nDels diversos objectius proposats, n'hi va haver alguns en aquell grup que volien tirar la bomba a la badia de Tòquio. Una explosió de tal envergadura davant del palau imperial i les finestres del Govern nipó els obligaria a signar la capitulació i les víctimes haurien estat gairebé testimonials. No obstant això, va guanyar l'ala dura. Si volien impressionar els generals japonesos i, de pas, el món sencer, amb el poder dels EUA en forma de bomba, calia tirar-la en una ciutat perquè la destrucció i la mortaldat servissin d'exemple. D'una manera una mica macabra, Hiroshima i Nagasaki van formar part d'una llista de ciutats objectiu que no calia bombardejar amb armament convencional o bombes incendiàries. Volien reservar-les intactes per a la bomba atòmica.\nWalter Oppenheimer, John von Neumann, Enrico Fermi i altres científics que van participar en la creació de la bomba tenien clars els efectes de la radiació. De fet, Oppenheimer va preparar un document amb instruccions a seguir per aquells que llancessin la bomba per evitar que els arribés. El que no tenien tan clar és que els efectes perdurarien durant tant temps. És la paradoxa cruel d'Hiroshima i Nagasaki, com diu el professor de la Universitat de Manchester, Richard Wakeford, "la veritat és que els estudis amb els supervivents de la bomba atòmica han permès conèixer molt millor els efectes de l'exposició a la radiació".\nWakeford, amb diversos col·legues de la Universitat d'Hiroshima i la Universitat Mèdica de Fukushima, han estudiat els efectes a llarg termini de la radiació. La lectura dels resultats, publicats recentment per la revista mèdica The Lancet , impressiona. L'estudi sistemàtic dels hibakusha va començar el 1950, cinc anys després que fossin detonades les bombes. El primer estudi (LSS) va incloure 94.000 supervivents que es trobaven en un radi de 10 quilòmetres de la zona zero d'Hiroshima aquell 8 d'agost. Després d'ampliar el radi i sumar les víctimes de Nagasaki, la xifra va anar augmentant.\nSegons xifres oficials, el 2014, hi havia 197.159 hibakusha vius. La xifra no inclou els fills de supervivents concebuts després de la bomba però sí uns 5.000 que encara estaven al ventre de la seva mare quan van esclatar Little Boy i Fat Man. Molts altres van morir abans de néixer. Dels que van néixer vius, una bona part presentaven quadres que eren nous per a la ciència mèdica: aberracions cromosòmiques, electroforesis (separació per camp elèctric) de les proteïnes o polimorfismes a l'ADN.\nEl fong radioactiu va començar a dissipar-se 30 minuts després de l'explosió. US NATIONAL ARCHIVES / HANDOUT EFE\nNomés tres anys després de les bombes, el nombre de casos de leucèmia entre els hibakusha ja era superior al de les poblacions no exposades i l'augment del risc relatiu (comparat amb grups de control) tindria el seu màxim als set anys. Els que eren nens el 1945, van presentar els índexs més grans de leucèmia de tots els supervivents. Quant als diferents tipus de càncer sòlid (sarcomes, carcinomes i limfomes, per exemple), l'augment de la incidència es va detectar als 10 anys. El risc de patir un tumor es va mostrar a més molt relacionat amb la dosi de radiació rebuda.\nL'edat és un factor que intervé en la carcinogènesi, així que el càncer es va anar manifestant amb més força a mesura que els supervivents envellien. Avui, la mitjana d'edat dels hibakusha és de 80 anys. Segons la Creu Roja Japonesa, de les morts de supervivents registrades a l'hospital d'Hiroshima des de març de 2014, gairebé dos terços van ser per tumors malignes, i destaquen el càncer de pulmó, estómac i leucèmia.\nL'estudi preparat per The Lancet també repassa altres malalties no relacionades amb el càncer. Aquells que van rebre altes dosis de radiació van presentar i presenten una incidència més gran de danys en teixits, problemes de ronyó, infarts cerebrals, alteració del sistema immunològic o atacs cardíacs. El que és intrigant és que aquesta incidència més gran d'aquestes patologies no apareix fins després de 1980, quaranta anys després de les bombes.\nA més del càncer, els supervivents pateixen malalties cardíaques, infarts cerebrals o estrès posttraumàtic\nFins i tot avui, apareixen noves malalties relacionades amb la radiació. Un informe de la Creu Roja destaca com entre els més de 6.000 hibakusha tractats als hospitals d'Hiroshima i Nagasaki en el que va d'any, estan apareixent problemes circulatoris. El doctor Masao Tomonaga, també un hibakusha, expert en els efectes de la radiació sosté: "Fins ara, crèiem que no hi havia connexió entre l'exposició a la radiació i les malalties circulatòries. No obstant això, a mesura que els supervivents envelleixen, molts d'ells tenen atacs cardíacs i angines".\nI no només els van enverinar el cos, també l'ànima. Els successius seguiments dels supervivents mostren l'alta incidència d'ansietat o estrès posttraumàtic. En els primers anys, a més, eren uns empestats. Molts d'ells van patir discriminació a l'hora de trobar feina o casar-se. Encara avui, 70 anys després, molts hibakusha no s'han recuperat de la pèrdua no només de la seva família o amics, sinó de tota la seva comunitat en amb prou feines uns segons.\nDocument: 'From Hiroshima and Nagasaki to Fukushima'\nTota la informació sobre les bombes d'Hiroshima i Nagasaki


L’adjudicació del servei de transport sanitari urgent de les comarques de Lleida i dels Pirineus al 2006 va ser recorreguda davant el jutge.\nL’escàndol derivat de la gestió del servei d’Emergències Mediques no té aturador. Ara Lleida. L’informe de la Sindicatura de Comptes publicat aquesta setmana senyala “irregularitats” en la contractació i adjudicació del transport sanitari d’urgències als Pirineus.\nL’informe destaca un increment del 33% en els pagaments anuals a l’empresa concesionària Transport Sanitari de Catalunya SL, dirigida segons informa el diari Segre per la dona del director de l’ICS a Lleida el 2006 , Rafel Ballús.!!!!! Certament una situació delicada per la conselleria de Salut. Un escàndol de dimensions importants. Cal recordar que treballadors del SEM van denunciar en el seu dia l’ utilització de Tuaregs per part de directius del SEM , al temps que es denunciava la manca de criteris en quan l’ idoneïtat dels vehicles i més a les comarques dels Pirineus.\nDe l’informe de la sindicatura se’n desprenen irregularitats greus i parla de “Manca de ponderació qualitativa en determinats criteris d’adjudicació “..... “ l’incompliment dels quals suposa , d’acord amb l’informe, una infracció jurídica greu” Tot això és molt més greu si és demostra relació familiar entre el director de l’ICS a Lleida i l’empresa adjudicatària.\nPreguntarem, preguntarem al Parlament. Quines són les causes d’un increment del 33% en el pagament? Quines millores en el servei a les comarques dels Pirineus responen a aquest increment? Què pensa fer la conselleria davant l’informe de sindicatura que posa en dubte que s’hagin respectat els principis de lliure concurrència?? Coneix el departament i la consellera si hi ha relació familiar entre el que era director de l’ICS a Lleida i la direcció de l’empresa Transport Sanitari de Catalunya SL ? Quines mesures pensa prendre? Finalment preguntem qui assumirà la responsabilitat política de tant disbarat.?\nPublicado por Ebrediputats los 19:30 Cap comentari:


Neix a Mompreneur, la primera escola adreçada a mares emprenedores\nMaría Mendez, Gisela Soroka, Nuria Valiente i Paula Pellicer, les creadores de Mompreneur FOTO: Cedida\nNeix a Sant Cugat Mompreneur, la primera escola adreçada a mares emprenedores\nMompreneur neix amb l'objectiu de formar i assessorar a mares que volen emprendre el seu negoci\nper Mireia Puente Benito 11 de maig de 2017\nEl passat 26 d'abril, naixia Mompreneur, una plataforma per a la formació de mares emprenedores que, entre altres, es caracteritza perquè ofereix la possibilitat de conciliar i assistir a les formacions amb els fills.\nMompreneur va adreçat a totes aquelles dones que són mare i, arran de la maternitat, decideixien emprendre un negoci relacionat amb la nova etapa.\nLa plataforma, creada per quatre mares emprenedores, proposa un programa basat en càpsules entre les quals destaquen la formació per crear una estratègia sòlida per xarxes socials, la imatge de producte, l'e-commerce, entre altres.\nTal com destaquen des de Mompreneur, el projecte neix per oferir una solució a mida a totes aquelles mares que els falta temps per formar-se per tal d'executar amb èxit el seu projecte. Una solució que a les quatre creadores els hagués anat molt bé i que van trobar a faltar en el seu moment, recorden.\nLa primera càpsula de Mompreneur tindrà lloc a Sant Cugat el pròxim divendres, 19 de maig, entre les 10.00 h i les 14.00 h. Ari Vigueras serà l'encarregada d'oferir la primera formació, que tractarà sobre com crear una estratègia de xarxes socials per a iniciar un projecte amb èxit.\nCinc blogueres santcugatenques fan de la maternitat la seva professió


Especialistes en la confecció i distribució d’uniformes de tot tipus.\nUNILABOR amb més de 30 anys d’experiència en el món de la uniformitat i la protecció laboral, Unilabor ofereix una àmplia gamma de productes i assessorament per a qualsevol sector, en especial, el sector mèdic.\nSón especialistes en la confecció i distribució d’uniformes de tot tipus, amb l’objectiu de donar el màxim servei i qualitat als seus clients, sense oblidar la comoditat i la imatge corporativa.\nOfereixen els més alts estàndards de qualitat, tant pel que fa els teixits i acabats dels seus productes, com a l’hora d’oferir un servei ràpid i eficaç. Unilabor està constantment complementant i creant nous productes i serveis per tal d’adaptar-se a les últimes tendències, normatives i necessitats del mercat.\nAplicació d’un 10% de descompte en productes comercialitzats a les seves botigues.\nAquest descompte no serà aplicable a altres promocions existents i tampoc en període de rebaixes.\nAvinguda Pau Casals, 15-17\nCarretera de Vic, 88


Obert el termini per inscriure's al Festival de Curtmetratges de L'H\nAl Metropolis, de filmacions en 48 hores, i Global, de cooperació internacional\nL’entitat Joves per la Igualtat i la Solidaritat (JIS) organitza una nova edició del Festival de Curtmetratges de L’H, obert al jovent de fins a 35 anys. La inscripció al festival és gratuïta i s’ha de realitzar abans de diumenge, 10 d’octubre. Els participants poden optar entre dues categories: Metropolis i Global. Les obres finalistes es projectaran a la sala gran dels Cinemes Filmax de Granvia 2,\nLa inscripció es pot realitzar al web del festival www.metropolhisglobalh.org en dues categories:\n-Metropolis, que arriba a la 16a edició. Els participants hauran de realitzar curtmetratges exprés, rodats en 48 hores, sota tres premisses: que la ciutat de L’Hospitalet aparegui a la història argumental, una frase i un objecte o acció. El 15 d’octubre es faran públiques les premisses concretes. A partir d’aquell moment, els participants disposaran de 48 hores per realitzar les seves obres: dissenyar, enregistrar i editar les gravacions.\n-Global, 8a edició de la convocatòria de curts internacionals de cooperació. Es poden presentar curtmetratges o obres d’animació originals, filmats a partir de 2018, la durada màxima dels quals ha de ser de 15 minuts, incloent-hi els títols de crèdit. El contingut pot ser documental o de ficció. Les obres presentades han de promoure un o més dels objectius de desenvolupament sostenible (ODS), com ara la defensa dels drets humans, la cultura de la pau, la convivència i la cohesió social.\nLes obres finalistes es projectaran a la sala gran dels Cinemes Filmax de Granvia 2, el 12 de novembre a les 18h, durant la gala de lliurament de premis.


17 marzo, 2017 – Consorci per l'Ocupació de la Plana Baixa\nConsorci per l'Ocupació de la Plana Baixa\nPrincipis generals del Pacte\nLes línies d’activitat del Consorci\nObservatori de Desenvolupament Sociolaboral i Econòmic\nFoment de l’Emprenedoria\nCreació d’estructures i serveis a les Empreses ja constituïdes\nCooperació territorial i / o transnacional\nOrientació laboral i intermediació.\nPotenciació de la Col·laboració Publicoprivada.\nPotenciació de les condicions d’accés a la contractació pública de les pimes.\nPotenciació de nous eixos d’activitat. (Principalment TICS, Turisme i Agricultura)\nNous enfocaments i desestacionalització del sector agrícola.\nPacte Territorial per l'ocupació de la Plana Baixa\nNoticies Publicado en\tSin categoría\tSin comentarios\nEls ajuntaments del Pacte fan bé els seus deures\nDe les 21 sol.licituds de Projectes T’Avalem presentades al SERVEF en la provincia de Castelló , les cinc primeres que han obtingut mès puntuació en la baremació dels expedients corresponen a ajuntaments perteneixents al Pacte Territorial per l’Ocupació de la Plana Baixa. Aquestos Tallers d’Ocupació tenen previst començar abans del proper 30 de Juny. Clicar açi\nEl Pacto por el Empleo apuesta por el turismo\nEl pasado 2 de marzo, técnicos del consorcio gestor del pacto territorial por el empleo de la plana baixa asistieron a la presentación del Programa de Creación e Impulso de Empresas Turísticas (INVAT.TUR EMPRENDE) organizado por la Generalitat Valenciana y en el que el Pacto Territorial por el Empleo de la Plana Baixa figura como entidadLeer más sobre El Pacto por el Empleo apuesta por el turismo[…]\nPacte Territoral per l'Ocupació de la Plana Baixa\nEste lloc web utilitza cookies perquè vosté tinga la millor experiència d'usuari. Si continua navegant està donant el seu consentiment per a l'acceptació de les mencionades cookies i l'acceptació de la nostra política de cookies, política de cookies, punxe l'enllaç per a major informació.plugin cookies


Cap Esterel Saint-Raphael França - Ofertes d'hotels amb els MILLORS DESCOMPTES EN LÍNIA\n-, Le Dramont, Saint-Raphael, França, 83708 - Veure al mapa\nPer als viatgers què vulguin captar les imatges i els sons de Agay, Cap Esterel és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Cap Esterel asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com piscina exterior. Sigui quin sigui el motiu del seu viatge, Cap Esterel és una selecció idònia per a la vostra estada a Agay.


Trobada 2010 | Trobada de Joves 2016\nLa Trobada 2010 , celebrada a Molins de rei, va començar amb una cercavila, on cada Casal va empolainar-se per l’ocasió i va expressar aquella reivindicació local que li fos pròpia. Reivindicacions relacionades amb la rigidesa dels espais municipals, amb la manca d’equipaments per a associacions, amb la manca de reconeixement social, amb la normativitació dels usos de l’espai públic, amb la deshumanització de les relacions veïnals o amb la desacreditació de la societat civil organitzada. Reivindicacions, també, que van ser expressades, de manera més genèrica amb la lectura d’un manifest per part de Piketón Dulzón (duo humorístic creat pel CJ Lokal i el CJ Xiroc), que reclamava, amb humor, una consideració més digna de la joventut, davant un tracte de segona i davant un sistema de valors que se li associen (els quals també es manifesten en la resta de sectors de la societat) que, pels Casals, no són altra cosa que la conseqüència d’un món basat en el consum, l’individualisme i la llei del més fort.\nDesprés van començar els tallers de graffiti, coctails, malabars, equilibris i verdusex, els quals van ser realitzats per casaleros i casaleres de les diferents entitats i van permetre que la gent es conegués en les distàncies curtes, ja que estaven pensats per unes vint persones cada un d’ells. La nit va ser del Sonat, el projecte del circuit de música dels Casals i va possibilitar que alguns grups vinculats a les entitats poguessin mostrar les seves dots musicals. Van ser presents els grups Asterix in Jamaica, Jekyll Shade i Reclam.\nDiumenge va ser el dia de les xerrades en les quals hi van intervenir col·lectius i persones molt interessants que van poder explicar de primera mà les seves propostes. Persones com Miren Etxezarreta (catedrática d’Economia Aplicada i actualment coordinadora de del Seminari d’Economia Crítica Taifa), Enric Duran (reconegut activista social implicat en diverses campanyes contra l’Europa del capital i actualment responsable del butlletí moviments.cat) i Manuel Delgado (antropòleg i professor de la Universitat de Barcelona especialitzat en els darrers anys en l’anàlisi de l’espai públic i fortament crític amb el model urbanístic barceloní), van posar sobre la taula posicionaments crítics sobre el sistema capitalista (en els dos primers casos) i sobre l’espai públic (en el cas de M. Delgado), que van facilitar el debat posterior i, com no, van incentivar les ganes dels Casals a ser més explícits i valents en el seus posicionaments crítics.\nA banda d’aquestes persones reconegudes en els seus àmbits, també vam poder comptar amb col·laboracions com Làgrimas Saharawis per explicar el conflicte del Sàhara o la col·laboració de la pròpia comissió de Casals Degenerades (que és el grup impulsor del projecte de gènere als Casals), per a la dinamització d’un debat sobre la els conflictes generats pel sistema de sexe-gènere actual. Al vespre d’aquell mateix dia vam tenir el correfoc en el qual hi van participar diferents colles que amb major o menor mesura eren vinculades o integrades als Casals de la federació.\nPer acabar el dia, vam deixar-nos enlluernar per la vessant artística dels Casals (que no és poca) i vam poder gaudir d’una Operación Triunfo versionada a l’estil de La Banda (grup de clown). A la simulació del concurs televisiu van haver-hi les mostres de: la màgia de Popi, els curtmetratges d’Algo Diferentes i Obriu Pas, el lipdub del Lokal, l’actuació de Pikentón Dulzón i els esquetxos humorístics de La Mola. A continuació, les projeccions de Barbetrónica paral·lelament al drum’n'bass de Toolbis-tek van tancar la jornada artística.\nI per fi, ja amb l’última energia que quedava als i les participants, va arribar dilluns, amb els tornejos esportius i l’escalada, als què, cap al vespre, els va seguir el correbars i el tancament de la Trobada amb els concerts de La Principal del Funk, At-versaris i Los Barrankillos, que van comptar amb un volum considerable de públic d’arreu.\nDimarts 12 tothom va tornar cap els seus barris i municipis per seguir treballant en l’activisme local. Això sí, després de la Trobada, amb la certesa que els Casals, plegats, sumen, optimitzen recursos, tenen més força i esdevenen un col·lectiu que, tot i ser heterogeni, comparteix el desig de canviar el món.


"La Via Augusta del segle XXI", de Josep Vicent Boira, la història del Corredor Mediterrani - Cultura - TV3 i Catalunya Ràdio\nJosep Vicent Boira, "La Via Augusta del segle XXI", Carles Rahola d'Assaig\nCarles Rahola d'Assaig\n"La Via Augusta del segle XXI", de Josep Vicent Boira, la història del Corredor Mediterrani\nEl geògraf valencià i comissionat del govern espanyol pel Corredor Mediterrani guanya el Premi Carles Rahola d'assaig 2021 amb el recorregut literari "La Via Augusta del segle XXI. El corredor mediterrani contra l'Espanya radial"\n21/04/2022 - 19.46 Actualitzat 21/04/2022 - 19.56\nTítol: "La Via Augusta del segle XXI. El corredor mediterrani contra l'Espanya radial"\nAutor: Josep Vincent Boira\nTO: Didàctic, entenedor i històric.\nARGUMENT: "Doneu-me un tren i un mapa i us contaré una història." Així comença l'assaig guardonat amb el Premi Carles Rahola 2021, "La Via Augusta del segle XXI. El corredor mediterrani contra l'Espanya radial", de Josep V. Boira. Una aposta pel corredor mediterrani que impugna el model centralista espanyol.\nSOBRE L'AUTOR: Josep Vicent Boira (València, 58 anys) és un apassionat dels mapes. Novel·lista, geògraf, i professor de Geografia de la Universitat de València i, des de fa quatre anys, és coordinador del corredor mediterrani, infraestructura ferroviària en construcció, declarada prioritària fa just una dècada per la Unió Europea.\nAutor de diferents llibres relacionats amb la realitat urbana de la ciutat de València. Ha col·laborat amb la Cambra de Comerç de València i l'Associació Valenciana d'Empresaris (AVE). Pertany a l'Associació de Geògrafs Espanyols i ha estat membre de l'Association of American Geographers. Prèviament ha obtingut premis com el d'assaig Joan Fuster dels Premis Octubre (2002), el Premi Demetrio Ribes d'Enginyeria, Urbanisme i Obres Públiques de la Generalitat Valenciana (2005), el Premi Vicent Andrés Estellés (2007) de Narrativa Científica per una novel·la ambientada a la Menorca del segle XVIII i el Premi d'assaig Polític Ramon Trias Fargas (2009) per un assaig sobre les relacions econòmiques entre Catalunya i València: "La Commonwealth catalana- valenciana".


El racó de Milio: de juny 2017\nLes Agudes i Turó del Home des del aparcament de Les Ferreres\nAvui, decidim d'anar a fer una matinal pel Montseny, aprofitant la refrescada del temps. Ens desplacem per la C-25, sortida al Coll de Ravell, direcció Arbúcies i agafant la carretera de Santa Fe, fins al aparcament. El dia està molt be per caminar, amb sol i aire fresc, a estones, massa i tot.\nSortim i nomes travessar la carretera, es veu el camí de pujada, que anirem seguint pujant pel Pla d'en Jep i mes amunt pel Coll de Saciureda de Dalt. Aquí, a la nostra esquerra veiem el camí per on farem la tornada, nosaltres seguim recte a munt, per situar-nos a sota els Castellets. El primer tram el fem seguint el camí de marques vermelles, fins que arribem al peu de Les Agudes. Aquí, seguim pel camí lateral que va per la vessant oest de la muntanya. També hi ha algún pas delicat per persones amb vertigen, però hi ha una cadena per ajudar-hi, al punt més conflictiu. Aquest camí ens va pujant fins al Coll de les Agudes, des d'on ens arribem a dalt el cim. Aquí fem parada per descansar i esmorzar.\nSeguim camí cap al Turó del Home pel GR, sense passar per la carena, per evitar l'aire, i desprès de fer un petit descans, baixem fins al coll i retornem per on hem vingut i un poc més enllà, seguim baixant a la dreta NE, pel PR C-208 i aquest camí surt a la font de Briançó. Desprès de la font i a pocs metres, a ma dreta surt el camí que ens baixaria al Convent. Nosaltres seguim recte el camí que portem, passant per Porrassar de Dalt, La Jaça de les Eugues i el Sot del Malpas, per anar a sortir al Coll de Saciureda de Dalt i desfer camí fins als cotxes.\nRespecte a aquest camí de tornada he de dir que està mol abandonat i gairebé no s'hi passa, encara que hem trobat alguna fita. Està molt brut de vegetació i arbres caiguts, pel que si no es neteja, acabarà tapat i perdent-se. També comentar que al Sot del Malpas, si ha d'anar amb compte, doncs el terreny es sorrenc i desgranat, pel que hi ha perill de relliscar.\nDistància recorreguda 9,5 km.\nDesnivell acumulat 667 m.\nTemps efectiu, caminant 4 h. 40'\nEnllaç a la traça https://es.wikiloc.com/wikiloc/view.do?id=18437417\nÀlbum fotos Milio i Marc: https://goo.gl/photos/vkoCTbJqCwEuePA69\nCirc de Concrós i Roca Colom, des de Collada Fonda.\nPujada per la pista de Espinavell i deixem els cotxes gairebé uns vuit cents metres més avall de la Collada Fonda, direcció Setcases, a una corba on hi ha un tancat per bestiar.\nDes d'aquesta corba, surt la pista que ens portarà pujant direcció (SO) fins al refugi Jaume Farré. Hi passem pel seu costat, i seguim la pista durant uns 3,5 quilòmetres fins que s'acaba.\nQuan arribem a l'altura de la Vaga de Ventaiola, a la nostra esquerra, trobem una fita, per on baixa un corriol amb marques vermelles i també marques amb blanc i grog (camí que va cap a Vallter), que anem seguint.\nQuan portem uns 180 m. pel corriol, hem d'anar amb compte, perquè segueixen marques vermelles, cap a munt (N) a la dreta i d'altres cap a baix (O). Hem de seguir direcció (O) baixant fins al Pla de Concròs. Aquí hem de fer un gir a la dreta, sense arribar al torrent, que trobarem més amunt. Seguim marques vermelles i deixem les marques blanques i grogues - que segueixen fins al Pla del Hospital, a Vallter -.\nPer superar el Circ i pujar a la carena, cal enfilar alguna de les canals, sense camí definit. Avui, emprenem la que tenim al davant, al mig del circ. Anem pujant poc a poc fins a dalt i sortim tot just a la Portella de Concrós. Ens refem del esforç i ara seguim direcció (SE) el camí i fites que ens va pujant al Roc Colom. Aquí a dalt, punt culminant de la sortida, ens refem un poc i donat que el cel es comença a tapar força, decidim de continuar camí cap al Coll de Pal.\nQuan hi arribem, ja comença a caure alguna gota i seguim el camí que baixa cap a la Collada Fonda direcció (SE), i desprès de fer uns 500 m. de la baixada, girem cap al (S) per anar al refugi Costabona. Aquí, fem parada per tapar motxilles, encara que de seguida para i no cauen més gotes. Seguim baixant direcció (O), pel camí, fins al Pla de Mascarell. Seguim una traça que va per l'altre costat del torrent, direcció (SO) fins a trobar uns prats. Quan hi arribem, continuem baixant pel prat fent una diagonal (SE) fins a trobar la pista per on hem pujant al matí, gairebé a tocar dels cotxes. Només d'arribar-hi, torna a tronar de manera amenaçadora i poc desprès comença a ploure. Ens en hem escapat.\nEnllaç a la traça https://es.wikiloc.com/wikiloc/view.do?id=18341022\nFa pocs dies, vàrem fer aquesta sortida amb l'amic Eduard, fins a la Coma.\nAvui, l'hem completat amb els companys i companyes de la Colla, acabant de pujar a dalt el Gra de Fajol. La descripció es correspon a la mateixa pujada, amb l'afegit des de la Coma de l'Orri a dalt al cim.\nLa sortida, en principi era previst fer-la circular, baixant pel GR, però a la pujada s'ha perdut un objecte. Quan hem fet cim, hem decidit de retornar pel mateix camí per veure si hi ha sort i el podem recuperar.\nAixí ha estat i l'ull d'àliga d'en Marc ho ha trobat, i hem pogut marxar amb la caminada ben feta i la tranquil·litat de la trobada.\nSortida anada i tornada per la mateixa traça\nDesnivell acumulat 1.126 m.\nEnllaç a la traça https://es.wikiloc.com/wikiloc/view.do?id=18186764\nÀlbum fotos Milio i Marc: https://goo.gl/photos/jnzwndvmrs9ZLCjYA


ICV-EUiA només donarà suport al full de ruta sobiranista “si està escrit en paper reciclat” - benegre.cat\nICV-EUiA només donarà suport al full de ruta sobiranista “si està escrit en paper reciclat”\nEls ecosocialistes asseguren “ara que no és el moment de perdre el temps en banalitats estèrils que divideixin els catalans”\nBy Magí Fortuny i Poch | 1 d'abril de 2015\nEls partits catalans comencen a fixar les seves posicions respecte l’acord a què han arribat Convergència i Esquerra de cara a les eleccions del proper 27-S. Després del “sí crític” de la CUP i del “no rotund” de PSC, PP i Ciutadans, ara ha sigut ICV-EUiA qui ha anunciat que només donarà suport al full de ruta sobiranista “si està escrit en paper reciclat”. La formació ecosocialista entén que “ara no és el moment de perdre el temps en banalitats estèrils que divideixin els catalans” i, per això, reclama a Artur Mas i Oriol Junqueras “que el full de ruta cap a l’Estat propi no sigui un impediment per veure el bosc del final del camí. Literalment, volem dir. Ens fa por que signar tants pactes en tants papers acabi destruint la massa forestal de Catalunya. L’independentisme ha assassinat el federalisme i sembla que ara vol fer el mateix amb el medi natural”, han insistit amb llàgrimes d’aigua depurada als ulls.\nEn una roda de premsa celebrada en una cabana de la muntanya de Collserola, Joan Herrera i Dolors Camats han lamentat que l’acord entre CiU i ERC no tingui en compte “els interessos dels microbis, dels éssers inanimats i dels votants d’Iniciativa”, que ells mateixos han admès que, “tot plegat, vindria a ser una mica el mateix”. En aquesta línia, Herrera i Camats també han recalcat que “tots i totes hem de defensar els arbres i les arbres per igual. O és que potser un roure no té dret a ser dona o homosexual?”, s’han preguntat vehementment després de prendre’s unes quantes infusions de gingebre.\nPrecisament, els líders dels ecosocialistes han aprofitat l’avinentesa per presentar la seva campanya contra el full de ruta sobiranista. “Si no respecten les plantes, els plantes”. Un eslògan que, segons el seu criteri, engloba “reivindicació social, reivindicació ecològica i força tonteria en una sola frase”. L’acte ha finalitzat amb la lectura d’un manifest que acusa els partits independentistes de “viure en una utopia permanent” i, en contrapartida, els emplaça a sumar-se a la crida d’ICV-EUiA perquè “les hortalisses de més de 18 anys també tinguin dret a vot”.\nUns alienígenes proindependentistes haurien simulat la veu de Fernández Díaz a les gravacions, segons l’exministre\nEls extraterrestres voldrien acabar amb Espanya per provocar un desequilibri universal\n6 d'abril de 2017 Toni Mata\nEl PP medita repetir eleccions per guanyar-les amb majoria absoluta\nRajoy celebra el triomf des d’un balcó pagat amb diner negre.\n27 de juny de 2016 Àlex Solà\nUnió es pregunta per què no la vas votar si, en el fons, tampoc estaria fent res de profit des del Parlament\nLa marxa de Duran i Lleida “només” ha suposat la pèrdua del 25% de la militància\n30 de març de 2016 Magí Fortuny i Poch\nTMB llença la "T-POBRE" que dóna dret a anar en un vagó vell amb el terra ple de palla\nLa Generalitat i TMB són sensibles a les protestes dels usuaris de transport públic. “Molt sensibles”, explicava l’alcalde Xavier Trias, “perquè la gent que va en metro i tal ja […]\n18 de febrer de 2014 Toni Mata


Taller Cuida'l bé! | Zoo Barcelona\nTaller Cuida'l bé!\nEls animals salvatges no són mascotes! La tinença responsable comença quan es decideix quina mena d’animal de companyia es vol tenir. La nostra decisió pot comportar patiment als animals i desequilibri ambiental. En aquest taller totalment vivencial, donarem la oportunitat als alumnes d’aproximar-se i conèixer individus amb històries reals de captura, transport, venda, tinença irresponsable i abandonament. Aprendran a identificar aquelles espècies a l’abast del comprador, la comercialització i l’adquisició de les quals és doncs èticament reprovable. Per altra banda, també aprendran a identificar les espècies domèstiques, animals de companyia per excel·lència i millors companys; la qüestió és: sabrem ser bons companys nosaltres? Una part important del taller la dedicarem a practicar les nostres habilitats com a cuidadors i a assimilar valors i coneixements per ser els millors camarades.\nPer treure el màxim profit del Taller Cuida'l bé! del Parc Zoològic suggerim treballar prèviament, a l'escola, els aspectes següents:\nFer una llista de les activitats de cura que comporta tenir un animal domèstic.\nBuscar un comerç d'animals que tingui el punt vermell i esbrinar què és i què implica.\nFer una sortida a una gossera o a un centre d'acolliment d'animals abandonats i discutir les conseqüències d'un mal ús dels animals.\nDemanar als alumnes que tinguin algun animal de companyia que preparin, individualment o en grup, un explicació sobre la cura de l'animal per presentar-la als companys amb l'ajut de fotografies o de l'animal mateix.\nIntroduir el concepte d'animal salvatge i animal domèstic i aprendre a identificar-los.\nDescobrir les principals característiques dels animals de companyia.\nConeixement de l'existència d'animals aptes per tenir-los a casa i d'altres que no ho siguin.\nPrendre consciència de la responsabilitat que suposa tenir un animal.\nIntroducció als problemes de comportament que la cria domèstica suposa per als animals.\nL'activitat Taller Cuida'l bé! del Parc Zoològic dóna a conèixer les característiques principals dels animals domèstics d'una manera participativa i adequada a l'edat dels alumnes.\nEn primer lloc, es fa un itinerari fins a l'aula de la Granja en el qual s'expliquen les diferències entre animal salvatge i domèstic. En aquesta aula els alumnes veuen i alimenten diferents animals domèstics. També observen de ben a prop altres espècies.\nTrasllat a l'aula del Terrari, on es manipulen diferents amfibis i rèptils: llangardaixos, serps i tortugues. Introducció als programes de reproducció en captivitat i reintroducció del ferreret i la tortuga mediterrània.\nIntroducció sobre el que s'ha de fer i el que no s'ha de fer mai si es vol tenir un animal de companyia. Tinença responsable.\nIntroducció a la problemàtica de la cria en captivitat en relació amb el comportament dels animals, i sistemes d'enriquiment de la conducta animal.\nComparació i manipulació de diferents animals: cucs de farina, ratolins, conills porquins, conills, llangardaixos, serps i tortugues.\nObservació d'animals abandonats o decomissats: titís i cacatues. Reflexió sobre les possibilitats de tenir animals a casa: espècies que es poden tenir i espècies que no són recomanables.\nIntroducció del concepte de protecció i conservació d'espècies.\nPropostes d'activitats per dur a terme després del Taller Cuida'l bé! del Parc Zoològic de Barcelona:\nFer una llista d'actituds correctes i incorrectes per a la cura d'animals domèstics.\nClassificar els animals anteriors en funció de si es poden tenir o no com a animals de companyia.\nFer que els alumnes preparin "conferències" sobre els animals domèstics: requeriments d'espai, d'exercici, de neteja, etc., de manera individual o en grup, per presentar-les als companys.\nFer un llibre o àlbum sobre els animals que es poden tenir en una casa, recollint tots els continguts que s'han treballat.\nBuscar semblances i diferències entre els animals domèstics i salvatges.\nDavant diferents fotografies d'animals, els alumnes han de dir si es poden tenir o no com a animals domèstics i per què.\nEl Taller Cuida'l bé! del Parc Zoològic és una activitat pensada per als alumnes de 3r, 4t, 5è i 6è de Primària en la qual, de manera molt participativa, descobreixen les necessitats dels animals domèstics i salvatges.\nEstudiar les característiques dels animals que es poden tenir a casa i els que no s'hi poden tenir.\nEstudiar els problemes causats pel comerç il·legal d'animals exòtics.\nIniciar-se en l’atenció correcta dels animals.\nFomentar les actituds responsables envers la tinença d'animals de companyia.\nDesvetllar la consciència del


Universitats per la República veu "una vergonya" el judici als líders sobiranistes\nPublicat 11/2/2019 15:44:44CET\nLa plataforma Universitats per la República i diverses entitats juvenils han considerat aquest dilluns que el procés als dirigents sobiranistes catalans "és una vergonya", i ha iniciat una campanya que consistirà en mobilitzacions constants en coincidir amb l'arrencada del judici oral.\nEn un comunicat, la portaveu d'Universitats per la República Núria Marín ha retret que s'està jutjant tothom, i ha considerat que amb l'eventual sentència "s'obrirà un nou escenari inadmissible".\nPer aquest motiu, ha considerat que és necessari "generar un punt d'inflexió amb una mobilització massiva i ininterrompuda".\nLa també portaveu d'Universitats per la República Núria Nieto ha considerat "imprescindible" la coordinació entre els diferents actors, i ha remarcat que el moviment sobiranista hauria de prendre exemple de l'estudiantil.\nEls estudiants han assegurat que se sumaran a les mobilitzacions unitàries, que faran vaga el proper 21 de febrer, a partir d'aquest dimecres iniciaran una penjada de cartells massiva i estan organitzant un acte a la Universitat Autònoma de Barcelona (UAB) per al 14 de març.\nEn un manifest, sota el títol 'No és un judici, és una vergonya', Universitats per la República ha assenyalat que l'absolució és "l'única sortida a la farsa democràtica i judicial que l'Estat perpetua" i ha advertit que no es resignarà a pactes.\n"Sabem que no hi ha indults possibles i que només recuperant la mobilització podem fer front a la repressió i guanyar la república", ha subratllat.\nAl manifest d'Universitats per la República s'han adherit el Sindicat d'Estudiants pels Països Catalans (Sepc), Jovent Republicà, JNC, Associació Estudiants Progressistes (AEP), JCC, el Consell de l'Estudiantantat Universitari de Catalunya (Ceucat), Arran, La Forja, FNEC, L'Eina i Pagesia Jove per la República.


Es desenvoluparà de l'1 de novembre al 15 de desembre i els usuaris podran accedir a una bonificació del 40% de les compres fins a un màxim de 80 euros.\nL'Ajuntament de Vila-real i la Fundació Caixa Rural Vila-real activen una nova campanya de la targeta Fem poble, una iniciativa impulsada a través del Pacte local pel renaixement per fomentar el consum als comerços i establiments de la ciutat amb l'objectiu de pal·liar els efectes de la pandèmia en el comerç i l'hostaleria, i contribuir a la recuperació de l'economia del municipi .\nEl regidor de Comerç, Diego A. Vila, ha presentat esta segona campanya, que es desenvoluparà de l'1 de novembre al 15 de desembre, juntament amb el director general de Caixa Rural Vila-real, Manuel Cubertorer, el president de l'Associació d'Hostaleria i Oci de Vila-real (Ashiovi), Emilio Miralles, i la secretària de la Unió de Comerç de Vila-real (Ucovi), Tere Esteve.\nA la primera campanya, que es va desenvolupar durant l'estiu, l'Ajuntament va aportar 100.000 euros. En esta segona campanya, l‟aportació municipal al projecte, que compta amb el suport de tots els grups municipals a través del Pacte local pel renaixement, s‟incrementa fins als 180.000 euros. El principal avantatge per als usuaris de la targeta serà que podreu gaudir d'una bonificació del 40% de l'import de les vostres compres en establiments de la ciutat fins a un màxim de 80 euros bonificats.\nEl regidor ha incidit que el lema de la campanya torna a ser 'Comprant al poble, fem poble' i ha fet una crida que se sumin a la iniciativa tant els comerços que encara no formen part com la ciutadania “perquè és una forma d'ajudar que el nostre comerç tiri endavant després de la crisi per la covid-19 ja que puguem tenir un teixit econòmic cada dia més fort”. "Esperem que, gràcies a esta nova campanya, els i les vila-realencs puguin consumir als nostres comerços i locals d'hostaleria i realitzar ja les compres de Nadal", ha subratllat l'edil.\nPer part seua, el director de Caixa Rural Vila-real, Manuel Cubertorer, ha explicat que fins ara s'han expedit 800 targetes i, durant la primera campanya, el 85% del muntant de les compres amb la targeta es van fer en establiments adherits , la qual cosa vol dir que esta iniciativa “està contribuint a la reactivació econòmica a la ciutat”. Segons ha indicat Cubertorer, a la primera campanya, que es va desenvolupar de l'1 de juliol al 31 d'agost, es van comptabilitzar compres amb la targeta Fem poble en un total de 356 comerços, dels quals 200 estaven adherits a la iniciativa.\nLa targeta Fem poble es pot sol·licitar a través de la plataforma de venda en línia Vilatenda, a les oficines de Caixa Rural Vila-real oa la seu social de la Fundació Caixa Rural Vila-real, en horari de 11 a 14 hores de dilluns a divendres i de 17 a 20 hores de dilluns a dijous. Els comerços interessats en participar a la campanya també poden contactar a través d'estes canals per sumar-se a este projecte.\nPer part seua, tant el president d'Ashiovi, Emilio Miralles, com la secretària d'Ucovi, Tere Esteve, han agraït el suport de l'Ajuntament de Vila-real i la Fundació Caixa Rural Vila-real al comerç i l'hostaleria de la ciutat a través esta iniciativa i altres que es desenvolupen per ajudar els negocis del municipi.


El vel d'Harmonia: Pandèmia i reflexió\nPandèmia i reflexió\nAviat farà dos anys de la pandèmia del nostre segle, ja que de pandèmies n’hi ha hagut sempre. L’aparició de la Covid-19 ha caigut com un llamp sobre el cap de les nostres societats tan tecnificades i tan medicalitzades que semblava impossible que una malaltia tan greu i mortal en alguns casos, ens toqués un pèl. Sobirana supèrbia, la nostra, ignorant que des que naixem som éssers fràgils, que la vida és un miracle encara que no hi creiem.\nLa pandèmia que ens va tancar a casa i que ha demanat a la gent tanta paciència, tants sacrificis i mesures de prevenció, la pandèmia que ha causat tantes crisis personals, laborals i polítiques, ens havia de fer reflexionar sobre el model de vida que ja sabem que no va enlloc. O, sí, de cap a l’extinció de la vida natural en un planeta en crisi si no hi posem remei, el canvi climàtic és una realitat.\nCada dia escoltem xifres de malalts i morts, de vacunes i investigacions de nous remeis. Fa bo saber-ho. Però és tota la informació disponible o n’hi ha d’oculta? No s’ha arribat a treure l’entrellat de l’origen de la Covid-19, i fora bo saber, encara que cogui, si com s’ha dit va ser un error humà de laboratori o es tracta de la mutació d’algun virus anterior com ara mateix està mutant la Covid-19. Tenim dret a saber-ho, com fora bo saber, encara que seria més dur de saber, si hi ha hagut altres raons, segurament d’ordre crematístic, que han abocat a aquest daltabaix de grans dimensions, un encadenat d’esdeveniments inesperats que ens caldrà comprendre i digerir.\nA Pandèmia i postveritat. La vida, la consciència i la Quarta Revolució Industrial (Fragmenta), el filòsof Jordi Pigem s’atreveix, amb dades a la mà, a explorar el munt de complexitats que envolten la pandèmia i que fa temps que transformen el món per a bé i per a mal. Ens cal reflexionar, anar més enllà per reforçar el nostre criteri amb una base més àmplia de coneixements. El canvi que a l’inici de la pandèmia ens vam prometre que s’havia de produir a favor de la vida i el seu sentit humà, la democràcia i la llibertat d’expressió, no ve sol. Els poders instal·lats se les saben totes. Cal estar desperts i forçar els canvis que a ulls vistents són tan necessaris.\n(article publicat al setmanari La Fura, 18 de gener de 2022. A la imatge, un núvol que ha pres la forma del Mont Fuji...)\nPublicat per Teresa Costa-Gramunt a 11:01\nEtiquetes de comentaris: canvis necessaris, Covid 19, crisi, Jordi Pigem, pandèmia, postveritat\nSer i estar en el món


La nostra missió és esdevenir el soci-col•laborador dels nostres clients, especialment indústries i operadors d’infraestructures, als quals, amb el repte d’assolir l’excel•lència, els oferim solucions globals a través de tecnologia, productes i serveis, que els permeti millorar el desenvolupament del seu negoci.\nPer aconseguir-ho, posem l’esforç en aportar el major valor afegit als nostres clients, a més de contribuir a la societat a través del benestar de les persones i del desenvolupament professional de tots el col•laboradors d’OLIVA TORRAS, de l’entorn social, econòmic i mediambiental.\nI en tot moment realitzem el nostre negoci d'una manera honesta, íntegra, ambientalment sostenible i econòmicament rendible.\nL’aportació d’alt valor afegit és una constant en totes les nostres activitats.\nRegim totes les nostres activitats per principis d’honestedat, integritat i respecte per l’entorn empresarial, social i mediambiental.\nSom fidels a una manera de fer, focalitzada en la qualitat, el servei, l’agilitat i l’adaptabilitat, heretada de la nostra tradició metal•lúrgica.\nCerquem el creixement i la realització professional de tots els qui formen part de l’organització i són l’autèntic motor del grup.


El nadó que porta un any vivint sense part del cervell i del crani\nJaxon Buell, va néixer fa un any sense part del seu cervell i del seu crani. I, contra tot pronòstic ha aconseguit viure un any encara que probablement mai aconsegueixi parlar, veure, sentir o caminar. El seu pare, Brandon Buell, ha explicat a Daily Mail que "f ue la nostra elecció i només estava a les nostres mans" . Els metges van diagnosticar a Jaxon d'una malaltia rara del tub neural anencefàlia. Va néixer sense una part del cervell i del crani i li van donar només uns dies de vida . Tot i el tot el petit ha assolit celebrar el seu primer aniversari.\nPerò Brandon i Brittany, la seva dona, són profunds cristians i van decidir que "no van voler jugar a ser Déu" < / em>. Durant aquest any, la parella, que ha donat a conèixer la història en xarxes, s'ha enfrontat a les crítiques perquè han tingut un fill en les condicions de Jaxon.\nLa família Buell descompta els dies i cada alba d'Jaxon és una petita victòria parcial. Saben que qualsevol dia pot ser l'últim del seu fill. "Sóc molt conscient que avui dia potser el seu últim dia. Sóc conscient que demà pot no ser aquí" , ha explicat Brittany.\na qui els critiquen per beneficiar-se de la pàgina GoFundMe que recull fons, la parella els explica que ho fan per substituir el sou de Brittany. Fins ara la família ha obtingut 59.000 $ de 1.000 donants .\nArtículo anteriorLa polèmica amistat del príncep Harry amb un narcotraficant\nArtículo siguiente27S.- Rivera cree que «lo primero es conseguir que Mas dimita» y que Cataluña «está abocada» a otras elecciones


Ràdio Balaguer - El sector de l'automoció registra una caiguda de gairebé el 29% en les matriculacions el 2020 a Catalunya\nEl sector de l'automoció registra una caiguda de gairebé el 29% en les matriculacions el 2020 a Catalunya\nEl sector de l'automoció ha registrat una caiguda del 28,82% en les matriculacions el 2020. Segons dades de la Federació Catalana d'Automoció (Fecavem) i del Gremi del Motor, en el cas dels turismes a Catalunya s'han registrat 123.883 matriculacions el 2020, mentre que el 2019 en van ser 173.477. Tot i la davallada a Catalunya, la patronal recorda que a l'Estat la baixada ha estat del 32%. En un comunicat, el president de Fecavem i el Gremi del Motor, Jaume Roura, també ha aprofitat per criticar que el Govern hagi aplicat l'impost d'emissions de CO2 el 2020 i es queixa que l'executiu "no ha tingut cap mena de consideració" pels usuaris.\nAl comunicat Fecavem i el Gremi diuen que no estan "contents" amb els resultats i lamenten la "manca de sensibilitat" de totes les administracions. "Ara més que mai necessitem la seva col·laboració i treballar coordinadament per recuperar-nos", han afegit.\nTot i la caiguda registrada, la patronal de l'automoció remarca que al desembre s'ha viscut un repunt amb 14.853 matriculacions en turismes (el 2019 en van ser 13.781). Segons apunten, aquest augment podria ser per compres de darrera hora i perquè els compradors volen esquivar l'increment de l'impost de matriculació en vehicles ja en estoc.\nTambé creuen que un motiu pot ser l'impacte de la normativa europea que sancionarà els fabricants d'automòbils que superin la mitjana de 95 grams de CO2 per quilòmetre recorregut.\nEn el cas dels turismes particulars, se n'han matriculat 77.697 el 2020, mentre que el 2019 se'n van matricular 106.060.


La regidora d’Urbanisme dóna compte als membres del Consell de la tramitació del PG i del projecte de Front Litoral - Altea Digital\nLa regidora d’Urbanisme dóna compte als membres del Consell de la tramitació del PG i del projecte de Front Litoral\nEl Consell d’Urbanisme es va reunir el passat dilluns, per catorzena ocasió, per tractar qüestions com la tramitació del Pla General, que ara mateix està en fase de recepció dels informes sectorials pertinents. A partir d’este moment i després d’haver classificat les al·legacions, els tècnics municipals procediran al seu estudi i proposta de contestació.\nOrozco va afirmar en el Consell que “la meua intenció es remetre la proposta definitiva a Conselleria abans d’acabar la legislatura”.\nTambé es va donar compte de la situació en què es troba el projecte de Front Litoral. “Ara mateix el Ministeri per a la Transició Ecològica ja té el nostre projecte i està concretant la procedència de l’àrid per tal de poder tancar definitivament el plec de condicions per a la licitació conjunta de l’obra marítima i terrestre”.\nSegons la regidora, este és un procés que “s’allarga més del que ens agradaria però és important que cada passa es done sobre segur i sense deixar res a la improvisació”.\nPer últim, Orozco va poder explicar el projecte per a la millora de la connexió de l’aparcament del Riu Algar, que té com a objectiu no només incentivar l’ús d’este aparcament de quasi 400 places sinó també dignificar un espai sense cap interés i aprofitar la infraestructura per donar serveis necessaris.


Resum #LligaCatFem: La Coope és el primer líder\nFoto: @hcsantboi L'equip de la Coope a l'inici de la pretemporada\nVa començar la Lliga Catalana femenina i ho va fer amb força igualtat amb l'excepció sobretot del partit jugat a Sant Boi que ha donat el primer lideratge a la Coope que va aixafar el Canovelles.\nCoope Sant Boi 35–18 Canovelles\nVictòria sense problemes de la Coope davant un Canovelles, que tradicionalment destacava per la seva bona defensa, i que haurà de millorar si no vol passar problemes.\nLa màxima golejador va ser la local Míriam Salmerón amb 11 gols.\nVilanova del Camí 26–26 OAR Gràcia Sabadell\nBon partit entre dos equips que la temporada passada estaven separats per dues categories. Les vilanovines de David Díaz no van acusar el salt i van plantar cara en tot moment a un equip que ha de lluitar per tornar a Plata.\nAl descans el marcador estava en 13-14 i després va registrar quasi tots els empats possibles.\nL'equip vilanoví va començar sumant un punt davant un dels favorits (Foto: Joan Àngel Solanelles)\nTània Caldera (7 gols) va ser la màxima golejadora local i del partit.\nPalautordera 25–27 La Roca B\nEl filial de La Roca quasi van repetir el triomf de la temporada passada quan s'havien imposat per 26-27 i comencen bé la lliga. L'equip roquerol, que aquesta temporada entrena Maurici Bosch, va portar quasi sempre la iniciativa en el marcador (9-13 al descans).\nJoana Andreu (9) per part local i Paula Ortega (8) per part visitant van ser les màximes golejadores.\nAssociació Lleidatana 31–22 Ascó\nEl retorn de l’equip lleidatà a Lliga després de sis temporades a Plata va ser ben positiu, ja que van superar de forma clara l'equip asconenc, que la descans ja perdia per 17-9.\nL'equip lleidatà torna a Lliga Catalana\nEma Precup (n.23 a la foto) amb 10 gols va ser la màxima golejadora.\nVilamajor 30–27 Sant Vicenç B\nFoto: Rosa Maria Pascual\nL’equip vilamajorí, amb força més experiència, va haver de treballar dur per superar el jove equip vicentí, que al descans tenia el marcador igualat a 13 i que després va estar sempre ficat en el partit, tot i anar per sota.\nLes locals Aina Rossell i Ana Moreno (8 gols cada una) van ser les màximes golejadores. Per les visitants Noèlia Ruiz i Clàudia Romero amb 7 cada una.\nCrònica de Bernat Parera al seu bloc\nBCN Sants 27–24 Cardedeu\nEl debut del que és el primer equip d'handbol femení de la capital va ser exitós. Tot i anar quasi sempre per darrere (11-15 al descans i 20-23 quan faltaven deu minuts)m les barcelonines van saber mantenir la serenitat i van guanyar en el tram final.\nL'equip barceloní va començar guanyant (@HandbolBCNSants)\nPaula Millera, per part local, i Cristina Giró, per part visitant, van ser les màximes golejadores amb 9 gols.\nGranollers At. 26-24 Lleida Pardinyes\nLes granollerines es van prendre la revenja de la derrota patida a l'Olímpic la temporada passada, i de moment comencen amb bon peu.\nVa ser un partit molt igualat (13-13 al descans i 23-23 quan faltaven 5 minuts) i en el qual les granollerines van saber gestionar millor els moments finals.\nLaia Roman (7 gols) per part local i Aiora Orexa (8 gols) per part visitant van ser les màximes golejadores.


Four Points by Sheraton Mall of America Minneapolis Airport Richfield (MN) Estats Units - Ofertes d'hotels amb els MILLORS DESCOMPTES EN LÍNIA\nVeure tots els 3 allotjaments a Richfield (MN).\n7745 Lyndale Avenue South, Richfield, Richfield (MN), Estats Units, 55423 - Veure al mapa\nPer als viatgers què vulguin captar les imatges i els sons de Richfield (MN), Four Points by Sheraton Mall of America Minneapoli és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un refugi de descans i relax, l'hotel us oferirà una renovació total a només pases de les nombroses atraccions de la ciutat com ara Wood Lake Nature Center, Museu d'Art Rus.\nEntri en una de les 146 habitacions i escapi de l'estrès del dia amb una ampla gama de comoditats com televisió de pantalla plana, aire condicionat, calefacció, telèfon, TV satèl•lit/cable. L'hotel ofereix instal.lacions fantàstiques, incloses centre esportiu, piscina coberta, per ajudar-vos a relaxar després d'un carregat dia a la ciutat. Si buscau un allotjament còmode i adequat a Richfield (MN), faci de Four Points by Sheraton Mall of America Minneapoli la vostra llar.\nTots els tipus de viatgers (78) Parelles (26) Viatgers en solitari (17) Famílies amb infants petits (20) Famílies amb infants grans (6) Grups (12)\nAllotjaments a Richfield (MN)


El cau de la rata sàvia: Dimarts 13\nQuè passa si dos gats negres es creuen?\nI si trenco 13 miralls?\nI si em caso sota l'escala d'un vaixell un dimarts?\nI si obro un paraigües groc a dins de casa?\nI si em tallo les ungles un Dimecres i deixo les tisores obertes?\nFascinant món el de les supersticions, no trobeu?\nSempre m'ha fet gràcia... perquè ens agradi o no, encara que confessem obertament no creure-hi... quan algú estornuda no podem evitar dir-li "Jesús", o mullar-nos el front amb cava quan es vessa, o altres tantes "rutines" amb el pretext del "per si de cas" o el "no costa res"...\nÉs curiós veure que una civilització que ha viatjat a la Lluna, que ha desxifrat el mapa del genoma humà, que ha clonat un animal, que ha enviat sondes a Mart, que ha après a volar sense ales, a submergir-se sense brànquies i milions d'avenços més visqui encara reclosa entre quatre parets tan robustes com poden ser les supersticions.\nEn el fons, i com diu la meva filòsofa preferida... "Un món de mones!"\nPer la resta, un dimarts prou interessant, amb feina per fer, viatges per acabar d'enllestir, un visat electrònic demanat després d'unes preguntes surrealistes, i un assaig que m'espera quan acabi. Es pot demanar més? Sí, però no fa falta, per avui és més que suficient.\nDues frases per el dimarts:\n"Si no em tornes la meva imaginació trucaré als Mossos!!"\n"el besnét de la germana de la meva àvia"\nUn vídeo per veure'l amb calma i el volum prou alt (magnífic, de principi a fi!):\nPublicat per La rata sàvia a 16:26


3r de Primària | Col·legi Immaculada Concepció\nEns ha agradat molt participar amb tota l’escola del 140è aniversari del CIC. Moltes felicitats a tots i a totes!\nAquesta tarda hem passat una bona estona compartint jocs i joguines que ens han portat els Reis. A veure si podem repetir un altre dia…\nQuins nervis que hem passat abans de l’actuació, però quan ens ha tocat sortir tot ha anat súper bé! Esperem que tots els que ens heu vist us ho hagueu passat tan bé com nosaltres preparant-t’ho i ballant avui!\nAl llarg de la setmana hem anat decorant la classe amb ornaments de Nadal i felicitacions. Quin ambient més maco!\nAquest passat diumenge vam celebrar la Festa de la Immaculada, patrona de l’escola. Al llarg de tot el matí es van organitzar un munt d’activitats. AMPA, moltíssimes gràcies per tot el que heu preparat! Ens ho hem passat molt bé!\nContinuem presentant els llibres que més ens han agradat. Aquests dies ha estat el torn de la Mònica, la Sofia, en Jan, la Juliana, la Lucía i en Daniel.\nWe loved doing these Christmas decorations for our Christmas tree.\n1 origami 1 €\nJa hem tancat la campanya 1 origami 1 €. Aquest cop ens hem superat de debò! Quan vam començar a fer els primers origamis a classe no podíem imaginar que arribaríem a tants! Pares i mares, sense vosaltres no hagués estat possible aconseguir aquesta quantitat! Mil gràcies per la vostra col·laboració!!!\nTaller de bivalves\nDivendres a la tarda l’Eve ens va recordar les diferències entre els vertebrats i els invertebrats i ens va explicar les característiques dels bivalves, un dels grups dels mol·luscs. Amb la Mia i en Jordi com a col·laboradors de luxe, vam observar alguns d’aquests animals com s’enfonsaven a la sorra. Amb les lupes binoculars vam observar de prop algunes petxines que després vam dibuixar a la nostra fitxa. Una activitat fantàstica per iniciar el nostre projecte del regne animal!\nS’apropa el Nadal i alguns companys i companyes han volgut celebrar-ho amb unes actuacions molt originals!\nPROJECTE: EL REGNE ANIMAL\nDICCIONARI D’ENCICLOPÈDIA CATALANA\nDICCIONARI ESCOLAR CASTELLÀ\nClick per a seguir aquest bloc per correu electrònic.


El Centre de Dia Masquefa incorpora un servei de transport per als usuaris - Notícies de l'Ajuntament de la Vila de Masquefa\nDes d’aquest mes de juliol els usuaris del Centre de Dia Masquefa que ho desitgin disposen d’un servei de transport que els porta fins al centre a l’inici de la jornada i els retorna a casa en acabar.\nLa incorporació d’aquest nou servei s’emmarca en la voluntat del Centre de Dia de millorar constantment l’assistència que es presta als usuaris i els seus familiars. Per això el centre ha adquirit un vehicle, amb capacitat per a 8 places, més la del conductor, per a la realització d’aquest servei de transport. Es tracta d’un servei especialment útil a Masquefa, ja que algunes de les urbanitzacions estan allunyades del nucli urbà, on hi ha el Centre de Dia.\nEls usuaris que vulguin fer ús d’aquest nou servei de transport poden adreçar-se al centre per sol•licitar-lo i concretar els horaris de la recollida i la tornada a casa, que s’estableixen en funció de la ruta. El Centre de Dia de Masquefa està situat al Passatge Montserrat, número 1, i el seu telèfon és el 93 772 79 90.\nEl Centre de Dia no tancarà per vacances\nD’altra banda, el Centre de Dia Masquefa romandrà obert tot l’estiu, agost inclòs, perquè els usuaris puguin continuar rebent atenció. Durant els mesos d’estiu tampoc no varien els horaris, que seran els habituals. L’equipament obre portes de dilluns a divendres, deu hores diàries: de 2/4 de 9 del matí a 2/4 de 7 de la tarda.\nEl Centre de Dia Masquefa, que va entrar en funcionament el 14 de febrer, ofereix als usuaris un suport durant el dia per recuperar la seva autonomia personal i social i, així, afavorir que puguin continuar vivint a casa, en el seu entorn familiar habitual. Es tracta d’un recurs cada vegada més sol•licitat per la gent gran i les persones amb dependència.\nAl Centre de Dia els usuaris es beneficien de serveis com ara administració de la medicació, suport a les activitats de la vida diària, valoracions psicològiques, supervisió dietètica, higiene, tractaments de fisioteràpia, tallers ocupacionals i cures d’infermeria, a més de serveis complementaris: bugaderia, dutxes, menjador, menjars a domicili i podologia. Hi fan activitats com ara musicoteràpia, tallers d’escriptura i de memòria, psicomotricitat i sortides lúdiques.\nEl centre té una capacitat de 15 places i presta una atenció mèdica, terapèutica, psicològica i sociocultural individualitzada. Per a fer-ho compta amb un equip humà integrat per professionals de diverses disciplines: metges, diplomats d’infermeria, fisioterapeutes, psicòlegs, auxiliars de geriatria i treballadors familiars, integradors socials, terapeutes ocupacionals, educadors socials i animadors socioculturals.\nSi voleu més informació o esteu interessats a reservar plaça podeu adreçar-vos al Passatge Montserrat, número 1, o trucar al 93 772 79 90.


Casado demana a Sánchez que censuri l'"amenaça" de Torra d'avançar en la "ruptura democràtica"\nPublicat 29/09/2020 10:08CET\nAssegura que Sánchez és "responsable" que tres dels seus ministres "ataquin el rei" i diu que hauria de destituir Garzón\nEl líder del PP, Pablo Casado, ha exigit aquest dimarts al president del Govern central, Pedro Sánchez, que censuri l'"amenaça" del fins ara president de la Generalitat, Quim Torra, d'avançar en la "ruptura democràtica" després de la condemna d'un any i mig d'inhabilitació per desobediència que li ha imposat el Tribunal Suprem.\nDesprés de conèixer la decisió, en una compareixença a la galeria gòtica del Palau de la Generalitat acompanyat dels seus consellers, Torra va demanar que les properes eleccions a Catalunya siguin "un nou plebiscit i un nou mandat que confirmi el referèndum de l'1-O", i que "l'única manera d'avançar és a través de la ruptura democràtica".\nArran d'aquestes paraules, el president dels populars ha instat el cap de l'executiu espanyol a intervenir-hi. A parer seu, "ha de censurar l'amenaça de Torra d''avançar en la ruptura democràtica' i que qualifiqui la decisió d'un tribunal de 'cop d'estat a Catalunya'".\nSÁNCHEZ, "RESPONSABLE" DELS "ATACS" AL REI\nA més, ha criticat els "atacs" que a parer seu diversos ministres han proferit contra el rei, després que divendres passat el Govern central no permetés la presència del monarca en l'entrega de despatxos als nous jutges a Barcelona.\n"Sánchez és responsable que tres dels seus ministres ataquin el rei; hauria de destituir Garzón i reprovarem Iglesias", ha afirmat en un missatge en el seu compte oficial de Twitter, que ha recollit Europa Press.\nDissabte passat, en un acte del PP d'Aragó, Casado ja va sol·licitar la destitució immediata de Garzón i va anunciar que el Grup Popular portarà al Congrés la petició de reprovació d'Iglesias, alhora que reclamarà la compareixença de Sánchez en el ple de la cambra baixa.


Libelista es consolida com a plataforma de comerç electrònic de llibres després d'incloure exemplars en paper\n25/07/2017 - 17.00 Actualitzat 25/07/2017 - 17.31\nD'esquerra a dreta, Antoni Daura, president del Gremi de Llibreters de Catalunya, Paula Jarrin, llibretera de la Llibreria Al·lots, Àurea Juan, responsable de gestió de Libelista i Laura Huerga, editora de Raig Verd Editorial a la presentació de la plataf\nACN Barcelona.-La plataforma de comerç electrònic de llibres Libelista s'ha consolidat després d'incloure la venta de llibres en format paper i ha aconseguit 1.523 comandes en aquest 2017. Libelista va sorgir l'any 2012 de la mà del Gremi de Llibreters de Catalunya davant el creixement del comerç electrònic, amb la voluntat d'oferir a les llibreries independents, sense capacitat per mantenir un web propi, la possibilitat de vendre llibres electrònics a la xarxa. L'any 2015, buscant un model d'empresa més operatiu, es va obrir a nous accionistes del sector i va incloure la venta de llibres en format paper. Libelista pretén enfortir la relació entre els lectors i les seves llibreries de proximitat i mantenir la tasca de prescripció que fan els llibreters i que sovint es perd a les grans distribuïdores. Actualment, compta amb 140 llibreries associades arreu de l'Estat, de les quals 45 a Catalunya.\nQuan al funcionament de Libelista, els usuaris han de vincular-se a una de les llibreries de la xarxa, la qual sempre rebrà un percentatge del preu dels llibres que comprin, més o menys alt en funció de la modalitat d'enviament escollida. Els lectors poden recollir el llibre a qualsevol llibreria associada o rebre'l directament a casa seva. A més, arran de la demanda d'alguns llibreters, Libelista pretén oferir mitjans editorials per a l'autoedició de llibres i afavorir la venta d'aquests a les llibreries de la xarxa. També estan treballant en la creació d'una versió en basc, a més dels seus webs en català i castellà. Aquest dimarts la plataforma s'ha presentat en societat a la llibreria La Impossible. Àurea Juan, responsable de gestió de la plataforma, ha explicat que funciona de manera "molt diferent" a grans distribuïdores ja que el seu contingut està directament gestionat per professionals del sector. Així, són els mateixos llibreters qui escolliran els llibres a recomanar i en faran les prescripcions, en comptes de fer servir algoritmes. En aquest sentit, Jarrin ha destacat que Libelista permet als llibreters "fer la seva feina, allò que els apassiona". De la seva banda, l'editora de Raig Verd, Laura Huerga, ha precisat que Libelista dona sortida a la voluntat de molts lectors de comprar llibres de manera no presencial però, a la vegada, mantenir el lligam amb les seves llibreries de proximitat. Precisament per respectar aquesta relació, la seva editorial ha optat per no tenir web propi sinó vehicular totes les vendes a partir de la plataforma. Així mateix, ha destacat la importància de les llibreries independents que alimenten la "bibliodiversitat" de l'oferta literària. De fet, la plataforma vol anar més enllà de les novetats o dels llibres més venuts i demana als llibreters que recomanin llibres del seu fons. "Cal trencar amb la creença que els llibres més venuts són els millors" ha afirmat Huerga.